text: Epic Games изненадващо подарява играта World War Z безплатно - kaldata.com
  Начало Игри Epic Games изненадващо подарява играта World War Z безплатно
  Epic Games Store по принцип привлича феновете си с ежеседмично раздаване на безплатни игри в своя електронен каталог. Типично заглавията са от инди жанра и не толкова мащабни, но понякога се случва някои по-високобюджетни ААА игри да прекъснат този модел. Наскоро безплатно беше предложена новата игра Kingdom Come: Deliverance. А тази седмица пък компанията изненадващо пусна World War Z, зомби шутъра, индиректен наследник на Left 4 Dead. Не, това не е безплатен уикенд като Ghost Recon: Breakpoint. Играта остава за вас, така че ако сте проявявали интерес към World War Z, сега е моментът да оправдаете очакванията си.
  Играта, базирана на 13-годишната книга със същото име, наскоро получи ъпдейт от разработчика Saber Interactive. С него играчите получават възможност за формиране на PvE сесии за персонални компютри и Xbox One конзоли едновременно. За да сте сигурни в успеха на вашето оцеляване, обградете се с виртуални приятели. World War Z получи позитивни критики при своето излизане миналата година.
  Заедно с тази игра, Epic Games раздава безплатно и типично инди заглавията Figment и Tormentor X Punisher. Следващата седмица пък идва ред на класиката Gone Home и Hob. Промоцията ще е активна до 2-ри април. По принцип Epic Games пуска една или няколко безплатни игри всеки четвъртък от 18:00 часа местно време.